| Aachen Cathedral\*
(Acheno katedra) |
| --- |
| Pasaulio paveldo sąrašas |
| 

---

 |
| Acheno katedros šiaurinė pusė

---

 |
| **Vieta** | Vokietijos vėliava Vokietija |
| **Tipas** | Kultūrinis |
| **Kriterijus** | i, ii, iv, vi |
| Pasaulio paveldo emblema **Nuoroda** | (angl.) (pranc.): 3 |
| **Regionas**\*\* | Europa ir Šiaurės Amerika |
| **Įrašymo istorija** |
| **Įrašas** | 1978  (2-oji sesija) |
| \* Pavadinimas, koks nurodytas UNESCO sąraše.\*\* Regionas pagal UNESCO skirstymą. |

**Acheno katedra** (vok. *Aachener Dom, Aachener Münster, Kaiserdom*) − katedra Vokietijoje, Š.Reino-Vestfalijos žemėje, Achene. Daugiau nei tūkstantį metų skaičiuojanti Acheno katedra laikoma miesto simboliu.

Ši katedra architektūros ir kultūros istorijoje užima labai svarbią vietą. Tarp daugelio jos šedevrų išliko balto marmuro sostas, kuriame per 600 metų (nuo 936 iki 1531 m.) buvo karūnuoti 31 Vokietijos karalius ir Šventosios Romos imperatorius. Katedros brangenybių saugykloje yra saugomi žymiausi Europoje bažnyčios turtai. Prie jų priskiriami sakralinės kultūros lobynai iš vėlyvosios antikos, Karolingų, Otonų, Štauferių ir gotikos laikų, dalis jų priskiriama prie didžiausių savo laikų meno kūrinių. Čia saugomos relikvijos − keturios didžiausios šventovės − suteikė katedrai galimybę tapti vienu svarbiausių krikščionybės maldininkų objektų. Kai Karolis Didysis 814 m. mirė, katedra tapo amžino jo poilsio vieta. Antikinis sarkofagas šiandien yra saugomas centrinėje choro salėje.

Istorija
--------

Acheno katedros panorama.
Acheno katedrą apie 786 m. pradėjo statyti Karolis Didysis. Jis padėjo pirmąjį svarbiausių Europos statybų akmenį ir iki 800 m. pavertė Acheną Romos imperijos centru. Prie įėjimo į Acheno katedrą pasitinka vilkė ir pušies kankorėžis. Pirmoji akivaizdžiai primena Romos įkūrimo istoriją, o antrasis − dvasinės jėgos simbolis − byloja apie *Roma secunda* („Antroji Roma"), kurią Karolis Didysis pageidavo paskirti Šventosios Romos imperijos sostine. Katedra buvo suprojektuota taip, kad kiekvienas akmuo bei puošybos elementas turėtų simbolinę prasmę. Dėl šios priežasties Karolis Didysis neleido talentingiausiam ano meto architektui *Odui Meciečiui* (*Odo von Metz*) pačiam baigti projekto priežiūros darbų, o į porininkus jam paskyrė savo išsilavinusį biografą *Eginhardą*. Katedros pamatai buvo aštuonkampiai, virš jų ėjo du aukštai galerijų, kurias dengė kupolas. Aštuonkampio forma simbolizuoja apskritimo − dieviškosios formos, kuri neturi nei pradžios, nei pabaigos, ir kvadrato − žyminčio pasaulį su jo kardinaliais taškais, susidūrimą. Dėl to manoma, jog ši katedra turėjusi atspindėti pačią Šventosios Romos imperijos − stipriai įsitvirtinusios žemėje bei Dangaus įkvėptos − idėją. Skaičius 12 kartojasi matavimuose ir proporcijose, nes 12 žymi apaštalų bei Izraelio genčių skaičių. Skaičių simbolikoje sandauga, gauta 12 padauginus iš 12 lygi 144, laikyta tobulu skaičiumi, tad pirmosios koplyčios apskritimo ilgis siekė 144 pėdas (karolingiškąją pėdą sudarė 32,5 cm).

805 m. katedrą pašventino popiežius Leonas III, prieš penkerius metus karūnavęs Karolį Didįjį „Romos imperatoriumi" Šv. Petro bazilikoje Romoje, tuo suteikdamas jam krikščionybės gynėjo įgaliojimus. Karolis Didysis mirė Achene 814 m. sulaukęs 72 metų, o jo kūnas buvo palaidotas Acheno katedroje.

Frydricho I Barbarosos sietynas.
1165 m. gruodžio 29 d. Karolis Didysis kanonizuotas iškilmingoje ceremonijoje, dalyvaujant Frydrichui I Barbarosai, kuris dėjo visas pastangas, kad ypatingai pagerbtų savo pirmtaką, nes jei imperijos įkūrėjas taptų šventuoju, tas faktas gerokai sustiprintų jo įpėdinių galią. Ta proga Frydrichas padovanojo katedrai milžinišką, dieviškąją Jeruzalę simbolizuojantį sietyną, kurio skersmuo − daugiau nei 4 metrai, jis pagamintas iš paauksuoto vario, o savo forma primena karūną su 16 bokštų, kurių kiekviename telpa po 48 žvakes.

1355 m. nuspręsta išplėsti katedrą. Dėl šios priežasties iškiliausi to meto architektai buvo sukviesti projektuoti Acheno „stiklinę relikvijų saugyklą". Šiam didelio aukščio vėlyvosios gotikos technikos stebuklui, nepaprastai kapelai, kurią įkvėpė Paryžiaus *Sainte Chapelle* (Šventoji kapela), prireikė daugiau kaip 3 000 m² stiklo, kurį dalija 14 lieknų, aukštyn į lubas kylančių kolonų. Stiklo langai, kurie visi išdužo 1729 m. buvo pakeisti tik po II pasaulinio karo.

Šiandien iš išorės jau neįmanoma atpažinti aštuonkampio karolingiškojo statinio. Per šimtmečius − daugiausia viešpataujant gotikos erai − prie pastato pagrindinės dalies buvo prijungta karūna iš koplyčių, kurių dauguma dekoruotos baroko stiliumi. Achenas taip pat yra sukaupęs bronzinių ir marmurinių skulptūrų bei aukso dirbinių kolekciją, kurią galima išvysti katedroje bei gretimuose pastatuose.

1978 m. Acheno katedra buvo įrašyta į UNESCO Pasaulio paveldo sąrašą.

Nuorodos
--------

* Acheno katedra (vokiečių k.)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R Pasaulio paveldo objektai Vokietijoje |
| --- |
|  |
| Šlėzvigas-Holšteinas, Hamburgasir Meklenburgas-Pomeranija | 
Hanzos sąjungos miestas Liubekas (1987) · Štralzundo ir Vismaro istoriniai miestai (2002) · Vatų jūra (2009, kartu su Nyderlandais ir Danija) · Špaiherštatas ir Kontorhauzo rajonas su Čilihauzu (2015) · Archeologiniai pasienio kompleksai Hedebiu ir Danevirkė (2018) · Romos imperijos ribos, Žemutinės Germanijos limai (2021, kartu su Nyderlandais) | Vokietijos vėliavaVokietijos vėliava |
|  |
| Žemutinė Saksonija ir Brėmenas | 
Hildesheimo Švč. Marijos katedra ir Hildesheimo Šv. Mykolo bažnyčia (1985) · Ramelsbergo kasyklos, Goslaro istorinis miestas ir Aukštutinio Harco vandentvarkos sistema (1992) · ~~Dresdeno Elbės slėnis~~ (2004-2009) · Brėmeno rotušė ir Brėmeno Rolandas (2004) · Alfeldo Fagus gamykla (2011) |
|  |
| Brandenburgas, Berlynasir Saksonija | 
Berlyno ir Potsdamo rūmai bei parkai (1990) · Muziejų sala Berlyne (1999) · Muskau parkas/Mužakovo parkas (2004, kartu su Lenkija) · Berlyno modernistinių namų kompleksas (2008) · Karpatų ir kitų Europos regionų pirmykščiai bukų miškai (2011, kartu su 19 kitų valstybių) · Le Corbusier architektūra: svarbus įnašas į modernųjį judėjimą (2016、kartu su 6 kitom valstybėmis) |
|  |
| Saksonija-Anhaltas ir Tiuringija | 
Kvedlinburgo senamiestis, bažnyčia ir pilis (1994) · Bauhauso objektai Veimare ir Desau (1996) · Eislėbeno ir Vitenbergo liuteronų paminklai (1996) · Klasikinis Veimaras (1998) · Vartburgo pilis (1999) · Desau-Verlico sodų karalija (2000) · Naumburgo katedra (2018) |
|  |
| Šiaurės Reinas-Vestfalija ir Hesenas | 
Acheno katedra (1978) · Augustusburgo ir Falkenlusto rūmai Briūlyje (1984) · Loršo abatija ir koplyčia (1991) · Kelno katedra (1995) · Meselio fosilijų radimvietė (1995) · Romos imperijos sienos: Adriano siena, Antonino siena, Limes Germanicus (2005, kartu su UK) · Vilhelmshėhės parkas (2013) · Karolingų Vestvorkas ir Korvėjaus civitas (2014)· Mathildenhöhe Darmštate (2021) |
|  |
| Reino kraštas-Pfalcas ir Saras | 
Špejerio katedra (1981) · Tryro Romėnų paminklai, Šv. Petro katedra ir Dievo Motinos bažnyčia (1986) · Fiolkingeno metalurgijos gamykla (1994) · Colferaino anglies kasyklų industrinis kompleksas (2001) · Aukštutinis Reino vidurupio slėnis (2002)· ShUM miestai Špejeris, Vormsas ir Maincas (2021) |
|  |
| Bavarija | 
Viurcburgo rūmai su sodais ir rūmų aikšte (1981) · Vyso piligrimų bažnyčia (1983) · Bambergo miestas (1993) · Regensburgo senamiestis su štatamhofu (2006) · Priešistoriniai Alpių namai ant polių (2011, kartu su penkiomis kitomis valstybėmis) · Markgrafo operos teatras Bairoite (2012) · Augsburgo vandens tiekimo sistema (2019) · Romos imperijos ribos, Dunojaus limai (2021, kartu su Austrija ir Slovakija) |
|  |
| Badenas-Viurtembergas | 
Maulbrono vienuolyno kompleksas (1993) · Vienuoliškoji Reichenau sala (2000) · Švabijos Alpių olos ir ledynmečio menas (2017)· Didžiosios Europos spa (Baden Badenas, Bad Emsas, Bad Kisingenas) (2021, kartu su kitomis šešiomis valstybėmis) |
|  |
|  Nematerialusis | 
Medžioklė su sakalais, gyvasis žmonijos paveldas (2010, kartu su 17 kitų valstybių) · Idėja ir praktika organizuoti bendrus poreikius kooperatyvuose (2016) · Vargonų gamyba ir muzika (2017) · Europos indigo dažyba (2018, kartu su kitomis keturiomis valstybėmis) · Katedrų statymo talkos Europoje, arba Bauhütten: žinios, jų perdavimas, žinių ir inovacijų vystymas) (2020, kartu su kitomis keturiomis valstybėmis) |

 |